### Beslutning

Godkendt.

### Sagsfremstilling

## Resume og sagens baggrund

[adresse] benyttes pt. til afvikling af valg. På baggrund af at valgsekretæren og de valgtilforordnede i [adresse] har klaget over, at der er meget koldt i [adresse] og de må sidde med overtøj på og tæpper for at holde varmen, har administrationen undersøgt muligheden for at flytte valgstedet til [adresse], Åvangen i Svebølle.

## Indstillinger

Stabschefen indstiller, at

1. Valgstedet i Svebølle ændres fra [adresse] til [adresse], Åvangen.
2. Valgstedet ændrer navn til [adresse], Åvangen.

## Behandling

Direktionen, Seniorrådet, Økonomiudvalget, Kommunalbestyrelsen.

## Sagsfremstilling

Det er svært at varme en hal op til brug for en valgdag. Der er normalt ikke ret meget varme i en hal, da den benyttes til idræt og sport. De valgtilforordnede har i forbindelse med afviklingen af flere valg klaget over, at der er meget koldt i hallen og at de er nødt til at sidde med overtøj på og tæpper for at holde varmen. Der har også være opsat mindre varmeblæsere, men det giver ikke ordentlig effekt.

Ved afvikling af Europaparlamentsvalget i juni 2024 klagede de valgtilforordnede igen over, at de frøs og at der var meget koldt i hallen.

Sekretariatet har sammen med valgsekretæren besigtiget [adresse], Åvangen og fundet stedet velegnet som afstemningssted og vurderet, at adgangsforholdene er egnet for handicappede og gangbesværede. Det samme gør sig gældende for toiletfaciliteterne og parkeringsmuligheder.

[adresse], Åvangen er identisk med Aktivitetscenter Vesterlunden i Snertinge, som også bruges som afstemningssted og det fungerer rigtig godt, for både vælgere og valgtilforordnede.

Da [adresse] og [adresse], Åvangen er fysisk tæt beliggende med kun 1,5 km afstand, vurderes det ikke at give væsentlige uhensigtsmæssigheder for vælgerne, hvis valgstedet flyttes.

## Økonomiske konsekvenser

Ingen økonomiske konsekvenser.

### Sagens forløb

28/04/2025 Direktionen
Anbefales.
19/05/2025 Seniorrådet
Anbefales.

Afbud: Sebastian Hansen, Einer Thomsen

21/05/2025 Økonomiudvalget
Anbefales.